text: Uheld i begge retninger
  19 januar 2012 kl. 08.14
  Motorvejen nord for vejle var i morgens spærret i begge retninger. Der skete først uheld ved Hedensted i den sydgående retning, og bagefter var der uheld ved Vejle i nordgående retning.
  Kort før klokken otte ramlede tre biler sammen ved Hedensten. Der opstod hurtigt en flere kilometer lang kø i nordgående retning. 
  Knap ti minutter senere ramlede tre biler sammen ved Vejle, og så blev der lang kø i sydlig retning. 
  Politiet oplyser, at der var en del materielle skader, mens et par bilister fik overfladiske skrammer. Det varede en times tid at få ryddet op, hvorefter trafikken igen blev afviklet uden problemer. 
  Der var også to mindre uheld på Vester Ringgade i Fredericia og på Bygholm Parkvej i Horsens. Skaderne var ubetydelige.
  